Vânt puternic în țară: acoperișuri smulse, copaci căzuți și zeci de mașini avariate. Unde s-au înregistrat cele mai mari pagube
Vremea severă a provocat pagube însemnate în prima parte a zilei, în 16 localități din șapte județe și în București. Pompierii au intervenit pentru a îndepărta copaci rupți și stâlpi de electricitate doborâți. 21 de autoturisme au fost avariate, iar circulația a fost blocată temporar în mai multe zone. Județele Caraș-Severin și Hunedoara s-au aflat sub cod roșu de vânt, iar în Craiova și Prahova, rafalele au smuls acoperișuri și au provocat incidente periculoase, inclusiv prăbușirea unui copac peste o mașină aflată în mers, în care se aflau un copil și un adult.